زبان چون دیمروئی کنت؟
زبان ءِ دیمروئی ءِ درستاں چہ مستریں توجیل کہ مارا سازگی اِنت گڑا ہمے کہ ما وتی چکّاں زبان ءَ گوں مہر ءُ دوستی ءُ ہمگرنچی ءِ یک جوانیں چاگردے بدئیں .پہ چکّاں نبشتہ بکنیں… زبان ہما روتگ اِنت کہ آ گوں بندات ءَ زمین ءِ مِھراں پیوستگ ءُ پیداک اِنت.. آ چوڑ جنت تاک کنت ءُ مزنیں درچکے ءِ دروشم ءَ بدل بیت ءُ نِی آئی ءَ چہ ہنڈالاں گوجگ ءَ بلاہیں زھمتے پکار بیت چو ہلو ہالو کس آئیارا سُرینت نہ کنت …دومی صورت ءَ اگاں کسے آئی ءِ شاہ ءُ لمباں بہ گُڈّیت گڑا اے کار پرائی ءَ ارزان تر بِیت…شاہ ءُ لمب کہ نہ بنت درچک وت بُرّ ءُ بر نیاریت…شاہ ءُ لمب کہ نہ بنت ساہگ نہ بیت ءُ کس وتی درماندگی ءِ باراں آئی ءِ بُن ءَ بُوتک نہ کنت..کس آئی ءِ بر ءُ نیبگاں چہ تام ءُ نَپے زَرت نہ کنت.. بزاں آ ہمو رنگیں برکتاں چہ زبہر ترّیت ءُ یک حشکیں بُنڈے ءِ صورت ءَ مکّ بیت.زبان ءِ قصّہ ہنچش اِنت..
مئے شاہ ءُ لمب مئے ہمے زہگ اَنت ہمے کہ جوانی ءَ ساٹگ بنت ہمے دیمترا ساہگ بنت بُرّ ءُ بَر کن اَنت ءُ وتی برکتاں پہ اے دِگراں ایر کن اَنت….پہ زبان ءِ دیمروئی ءِ مہکم تریں توجیل ہمیش بیت کہ ما وتی چکّاں زبان ءَ گوں مہر ءُ دوستی ءِ ہما چاگردءَ بدئیں کہ ایدگہ راجاں داتگ اَنت ءُ پریشی ءِ واستہ لازم اِنت کہ پہ چکّاں گیشتر نویسگ بہ بیت…….
میرساگر